สนช.เตรียมพิจารณากระทู้ถามนายกรัฐมนตรี  เรื่องมาตรการเร่งด่วนในการรับซื้อใบยาจากเกษตรกรชาวไร่ยาสูบไทย
การประชุมสภานิติบัญญัติแห่งชาติ หรือ สนช. ในเวลา 10.00 น. วันนี้ (6 ก.ย.) มีวาระพิจารณากระทู้ถามนายกรัฐมนตรี 3 เรื่อง ได้แก่ เรื่องมาตรการเร่งด่วนในการรับซื้อใบยาจากเกษตรกรชาวไร่ยาสูบไทย // เรื่องมาตรการแก้ไขปัญหาความเดือดร้อนของเกษตรกรที่ปลูกยาสูบ // และเรื่องกระทรวงการคลังได้ออกกฎกระทรวงตามพระราชบัญญัติภาษีสรรพสามิต พ.ศ. 2560 ทำให้โรงงานยาสูบสูญเสียศักยภาพทางการแข่งขันทางการค้า
 
 นอกจากนี้ ยังมีวาระการพิจารณาให้ความเห็นชอบบุคคลผู้ได้รับการเสนอชื่อให้ดำรงตำแหน่งกรรมการสิทธิมนุษยชนแห่งชาติ  และพิจารณาร่างพระราชบัญญัติเอกสิทธิ์และความคุ้มกันสำหรับองค์การระหว่างประเทศและการประชุมระหว่างประเทศในประเทศไทย พ.ศ. .... ในวาระ 2 และ 3 ที่คณะกรรมาธิการวิสามัญพิจารณาเสร็จแล้ว